MFC ขายกองทุน MSI26 ถึง 11 ส.ค.นี้
MFC ขายกองทุนกองทุนเปิดตราสารหนี้ MSI26 เน้นลงทุนทั้งใน-ตปท.ชูผลตอบแทน 2.85% ต่อปี วันที่ 4-11 ส.ค.
4 ส.ค. 2560

นางสาวประภา ปูรณโชติ กรรมการผู้จัดการ บริษัทหลักทรัพย์จัดการกองทุนเอ็มเอฟซี จำกัด (MFC) เปิดเผยว่า เอ็มเอฟซีเปิดขายกองทุนเปิดเอ็มเอฟซี สเตเบิ้ล อินคัม ฟันด์ 26 (MSI26) ลงทุนตราสารหนี้ที่ออกโดยภาครัฐและเอกชนทั้งในและนอกประเทศที่ได้รับการจัดอันดับความน่าเชื่อถือ อายุประมาณ 3 ปี ซึ่งจะลงทุนในต่างประเทศไม่เกิน 79% ของมูลค่าทรัพย์สินสุทธิ มีการป้องกันความเสี่ยงจากอัตราแลกเปลี่ยนเต็มจำนวน
โดยกองทุนดังกล่าวจะรับซื้อคืนหน่วยลงทุนอัตโนมัติทุก 3 เดือนเฉพาะผลตอบแทนในอัตราเฉลี่ยไม่น้อยกว่า 2.85% ต่อปีของมูลค่าหน่วยลงทุนที่ตราไว้ (10 บาท) เมื่อครบอายุกองทุน บริษัทจะรับซื้อคืนหน่วยลงทุนโดยอัตโนมัติทั้งหมด และสับเปลี่ยนไปยังกองทุนเปิดเอ็มเอฟซี พันธบัตรตลาดเงินหรือกองทุนเปิด MM-GOV  โดยเปิดขายครั้งเดียวตั้งแต่วันนี้ ถึงวันที่ 11 ส.ค.
สำหรับตราสารที่คาดว่าจะลงทุน หุ้นกู้ บมจ.อิออน ธนสินทรัพย์ (ไทยแลนด์) rating A- สัดส่วนลงทุน 11.63% ผลตอบแทนตราสาร 2.45% ต่อปี ผลตอบแทนที่กองทุนคาดว่าจะได้รับ 0.29% ต่อปี, หุ้นกู้บมจ.เอพี (ไทยแลนด์) rating A- สัดส่วนลงทุน 1.74% ผลตอบแทนตราสาร 2.40% ต่อปี ผลตอบแทนที่กองทุนคาดว่าจะได้รับ 0.04% ต่อปี, หุ้นกู้ บมจ.กรุงไทยคาร์เร้นท์ แอนด์ ลีส rating BBB+ สัดส่วนลงทุน 19.77% ผลตอบแทนของตราสาร 3.20% ต่อปี ผลตอบแทนที่กองทุนคาดว่าจะได้รับ 0.63% ต่อปี
หุ้นกู้ บมจ.เมืองไทย ลิสซิ่ง  rating BBB สัดส่วนลงทุน 19.77% ผลตอบแทนของตราสาร 3.60% ต่อปี ผลตอบแทนที่กองทุนคาดว่าจะได้รับ 0.71% ต่อปี, หุ้นกู้ บมจ.ราชธานีลิสซิ่ง rating A- สัดส่วนลงทุน 8.14% ผลตอบแทนของตราสาร 2.45% ต่อปี ผลตอบแทนที่กองทุนคาดว่าจะได้รับ 0.20% ต่อปี, หุ้นกู้ บมจ.ฐิติกร rating A- สัดส่วนลงทุน 13.95% ผลตอบแทนของตราสาร 2.45% ต่อปี ผลตอบแทนที่กองทุนคาดว่าจะได้รับ 0.34% ต่อปี, หุ้นกู้ บมจ.ทีพีไอ โพลีน  rating BBB+ สัดส่วนลงทุน 4.65% ผลตอบแทนตราสาร 3.20% ต่อปี ผลตอบแทนที่กองทุนคาดว่าจะได้รับ 0.15% ต่อปี
หุ้นกู้ บมจ.ดับบลิวเอชเอ ยูทิลิตี้ส์ แอนด์ พาวเวอร์ rating BBB+ สัดส่วนลงทุน 19.77% ผลตอบแทนตราสาร 3.30% ต่อปี ผลตอบแทนที่กองทุนคาดว่าจะได้รับ 0.65% ต่อปี และพันธบัตรรัฐบาลไทย สัดส่วนลงทุน 0.58% ผลตอบแทนตราสาร 1.00% ต่อปี ผลตอบแทนที่คาดว่ากองทุนจะได้รับ 0.01% ต่อปี โดยกองทุนอาจพิจารณาลงทุนในตราสารอื่นแทนหรือเพิ่มเติม โดยมีRating ไม่ต่ำกว่า BBB-
ทั้งนี้ บริษัทจัดการจะใช้ดุลพินิจในการเปลี่ยนแปลงทรัพย์สินที่ลงทุนหรือสัดส่วนการลงทุนได้ต่อเมื่อเป็นการดำเนินการภายใต้สถานการณ์ที่จำเป็นและสมควรเพื่อรักษาผลประโยชน์ของผู้ลงทุนเป็นสำคัญ โดยไม่ทำให้ความเสี่ยงของทรัพย์สินที่ลงทุนเปลี่ยนแปลงไปอย่างมีนัยสำคัญ
ประมาณการผลตอบแทนจากการลงทุนของกองทุนเปิด MSI 26 ที่ 3.02% ต่อปี ประมาณการค่าใช้จ่ายกองทุน 0.17% และประมาณการผลตอบแทนหลังหักค่าใช้จ่าย 2.85% ต่อปี หากไม่สามารถลงทุนให้เป็นไปตามที่กำหนดไว้เนื่องจากสภาวะตลาดมีการเปลี่ยนแปลงไป บริษัทจัดการอาจไม่รับซื้อคืนหน่วยลงทุนตามอัตราดังกล่าว
 